**Julia Indichova** (\* 17. november 1949, Košice) je americká aktivistka za reprodukčné práva a spisovateľka. Známa je najmä pre jej knihu *Inconceivable: A Woman’s Triumph Over Despair and Statistics* (2001), ktorá bola oslavovaná časopisom *Library Journal*. V roku 1997 založila portál *FertileHeart.com*, ktorý slúži ako globálna komunita pacientov, zameraná na rôzne prístupy na zlepšenie reprodukčného zdravia.

Jej druhá kniha, *The Fertile Female: How the Power of Longing for a Child Can Save Your Life and Change the World* (2007), dokumentuje vývoj programu *The Fertile Heart™ Ovum Practice*. Tento originálny program vznikol na základe jej skúseností a jej práce so ženami a pármi, ktorí hľadali jej usmernenie po prečítaní jej publikácie *Inconceivable*. V posledných dvoch desaťročiach rastúci počet štúdií vedúcich reprodukčných endokrinológov potvrdil úspešnosť prístupu Indichovej k prekonávaniu neplodnosti.

Životopis
---------

Julia Indichova sa narodila a vyrastala v Košiciach aj po následkoch druhej svetovej vojny. Jej starší brat, dve babičky a teta boli zavraždení nacistami a obaja jej rodičia prežili držanie v koncentračných táboroch.

Vo veku desiatich rokov začala pracovať ako profesionálna herečka a neskôr začala študovať na Vysokej škole muzických umení v Bratislave. V júni 1969, rok po vpáde vojsk Varšavskej zmluvy do Česko-Slovenska, emigrovala do Spojených štátov. V roku 1972 získala bakalársky titul v divadelnom umení a ruštine na Montclair State College.

Nasledujúcich pätnásť rokov pracovala na oddelení postprodukčného filmu v American Broadcasting Company a neskôr aj ako herečka, tanečníčka, riaditeľka a producentka v New Yorku a metropolitnej oblasti New York.

V roku 1985 Indichova dostala svoju Master of Arts titul v *TESOL* (vyučovanie angličtiny ľudí hovoriacich inými jazykmi) z Hunter College v New Yorku. V nasledujúcich rokoch vyučovala angličtinu na americkom jazykovom programe Columbia University a na medzinárodnom inštitúte anglického jazyka na Hunter College. Vo verejnom školskom systéme New Yorku vyučovala taktiež ruštinu, nemčinu, francúzštinu a latinčinu.

Prekonávanie neplodnosti
------------------------

V roku 1992 jej bola diagnostikovaná ireverzibilná sekundárna neplodnosť, ktorá bola pripísaná stúpajúcim hladinám stimulujúceho folikulu. Po márnom pátraní za viac pozitívnou prognózou sa pustila na púť výskumu a prísneho sebahodnotenia. V roku 1994, vo veku 44 rokov porodila zdravé dievčatko v priamom rozpore s tvrdeniami zdravotníkov.

Jej túžba zdieľať to čo sa dozvedela so ženami, ktoré vyhľadávajú jej pomoc, ju v roku 1997 priviedla k vytvoreniu *Fertile Heart™ Ovum Mind Body Program*. V tom istom roku začala pracovať ako reprodukčná zdravotnícka pedagogička a aktivista. Založila portál *www.fertileHeart.com*, jeden z najdôveryhodnejších, nezávislých portálov komunít pre spotrebiteľov, ktorý nie je sponzorovaný farmaceutickými spoločnosťami alebo klinikami *IVF*. Jej seminár – sedemhodinový program katatypicky imaginatívnej psychoterapie, pohybu, vyučovania o výžive má za cieľ identifikovať a vyriešiť vnútorné bloky či už fyzické, emocionálne alebo duchovné.

Medzinárodné uznanie
--------------------

Hoci sa jej prístup spočiatku stretol so skepticizmom v lekárskej komunite, v priebehu posledných desiatich rokov podstatná časť vedeckej literatúry začala výrazne podporovať jej zistenia. V marci 1999 žurnál *The Journal of Reproductive Medicine for the Obstetrician and Gynecologist* (vol. 44, č. 3) publikoval výskum nedávnych štúdií s názvom *"The Impact Of Lifestyle Choices On Female Infertility"* zameraný na vzdelávanie pacientov v oblasti diéty, cvičenia a riadenia hmotnosti. V tom istom roku, ďalší lekársky časopis, *Fertility and Sterility*, navrhol aby boli gynekológovia viac oboznámení so štúdiami o výžive, a týmto spôsobom pomohli ich pacientom a takto zabránili zbytočným nákladným lekárskym zákrokom. Priamy vzťah medzi atmosférickou kontamináciou a ľudskou reprodukciou bol identifikovaný v štúdii lekárskej školy na Universite São Paulo v Brazílii. V roku 2003 štúdia, ktorú uskutočnila Dr. Sarah Berga, publikovaná v časopise Fertility and Sterility, s názvom *"The Effect Of Chronic Stress Related To Behaviour And Personality"* potvrdili emocionálne aspekty programu *Fertile Heart™ Ovum Program*.

Jej knihy a workshopy boli schválené poprednými špecialistami v reprodukčnej endokrinológii, a jej príbeh a program boli uvedené napríklad na The Oprah Winfrey Show, Good Morning America, Pure Oxygen Television, Discovery Health, Health Magazine, USA Today, San Francisco Chronicle a mnohých iných. V roku 2014 bola jej práca spomenutá v rodičovskom blogu novín The New York Times.

Doktor Richard Marrs, lekársky riaditeľ Centra pre asistovanú reprodukčnú medicínu v lekárskom stredisku Santa Monica, tvrdí, že príbeh Julie a jej práca sú brilantným príkladom prepojenia mysle a tela. Doktor Sami David, medzinárodne uznávaný špecialista na plodnosť, a Marc Goldstein, profesor reprodukčnej medicíny na Cornell University (*Weill Medical College*), patrí medzi mnohí poskytovateľov zdravotnej starostlivosti, ktorí chválili priekopnícku prácu Julie Indichovej.

V novembri 2014 bola pozvaná na konferenciu *Mind Body Fertility Conference* usporiadanú Mount Sinai Centerom pre fertilitu a reprodukčné zdravie v kanadskom Toronte.

Literatúra
----------

### Knihy

* *Inconceivable: A Woman’s Triumph Over Despair and Statistics* (2001) ISBN 978-0767908207
* *The Fertile Female: How the Power of Longing for a Child Can Save Your Life and Change the World* (2007) ISBN 978-0966007879

### CD

* *Exploring Holistic Fertility Treatment Options*: diskusia moderovaná Juliou Indichovou
* *Body Truth* (Double Audio CD): pohyby na posilnenie plodnosti a zdravia
* *Fertile Heart Imagery*
* *Fertile Heart Imagery 2: The Ovum Birthing Practice in Pictures*

Referencie
----------

1. 1 2  INDICHOVA, Julia. *NATIONAL INFERTILITY WEEK / Not Inconceivable for a Second* [online]. sfgate.com, 1998-10-22, [cit. 2022-03-26]. Dostupné online. (po anglicky)
2. ↑  SMITH, Catherine Arnott; BRYANT, Eric. *Book reviews: Science & technology* [online]. connection.ebscohost.com, máj 1998, [cit. 2022-03-26]. Dostupné online. (po anglicky)
3. 1 2 3 4  KLOSTERMAN, Lorrie. *Being Fertile* [online]. chronogram.com, 2007-07-25, rev. 2013-08-07, [cit. 2022-03-26]. Dostupné online. (po anglicky)
4. ↑   *Biography of Julia Indichova* [online]. greenleafbookgroup.com, 2015-04-13, [cit. 2022-03-26]. Dostupné online. (po anglicky)
5. ↑  WAMC Northeast Public Radio. *The art of conception* [online]. wamc.org, 2008-03-14, [cit. 2022-03-26]. Dostupné online. (po anglicky)
6. ↑   *Getting Pregnant with High FSH: Julia Indichova on The Oprah Winfrey Show - YouTube* [online]. youtube.com, 2013-02-28, [cit. 2022-03-26]. Dostupné online. (po anglicky)
7. ↑   *Secondary Infertility on Good Morning America:Infertiity Support Group with Julia Indichova - YouTube* [online]. youtube.com, 2013-02-28, [cit. 2022-03-26]. Dostupné online. (po anglicky)
8. ↑   *High FSH & Pregnancy: Tips for Getting Pregnant (Julia Indichova interviewed on Pure Oxygen) - YouTube* [online]. youtube.com, 2013-02-28, [cit. 2022-03-26]. Dostupné online. (po anglicky)
9. ↑  KLEIN, Amy. *I.V.F. in Israel, With Unexpected Help From a Stranger* [online]. New York: parenting.blogs.nytimes.com, 2014-02-03, [cit. 2022-03-26]. Dostupné online. (po anglicky)
10. 1 2  Indichova, Julia. *Inconceivable: A Woman's Triumph over Despair and Statistics*. Endorsements, New York: Broadway, 2001. (po anglicky)
11. ↑   *About Dr. David* [online]. samidavid.com, [cit. 2022-03-26]. Dostupné online. (po anglicky)
12. ↑   *Mind Body Fertility Conference* [online]. msfconference.ca, 2014-10-25, [cit. 2022-03-26]. Dostupné online. (po anglicky)
13. ↑  TEOTONIO, Isabel. *Mind-Body Fertility Conference to help infertile couples* [online]. thestar.com, 2014-10-17, [cit. 2022-03-26]. Dostupné online. (po anglicky)
14. 1 2   *Fertile Heart Imagery: A Powerful Fertility Drug with Great Side Effects* [online]. fertileheart.com, 2012-01-24, [cit. 2022-03-26]. Dostupné online. (po anglicky)

Externé odkazy
--------------

* Oficiálna webstránka
* FertileHeart na YouTube

Zdroj
-----

*Tento článok je čiastočný alebo úplný preklad článku Julia Indichova na anglickej Wikipédii.*

Autoritné údaje: * ISNI: 0000 0000 3750 9426
* LCCN: n2001104034
* VIAF: 14121673
* WorldCat: lccn-n2001104034